**Dylan James Larkin** (s. 30. heinäkuuta 1996 Waterford, Michigan, Yhdysvallat) on yhdysvaltalais-kanadalainen jääkiekkoilija, joka pelaa NHL-joukkue Detroit Red Wingssissä, hän toimii myös seuran kapteenina. Seura varasi hänet ensimmäisellä kierroksella 15. pelaajana NHL:n varaustilaisuudessa 2014. Larkin on pelipaikaltaan keskushyökkääjä, mutta hän osaa pelata myös laidassa. Larkinia on luonnehdittu pelityyliltään voimahyökkääjäksi. Vuoden 2016 NHL:n tähdistöottelun taitokilpailuissa hän luisteli liigan historian nopeimman kierroksen 13,172 sekunnissa.

Ura
---

### Seuraura

#### Junioriura ja yliopistovuodet

Larkin on Lakeland MHA:n kasvatti. Hän toimi kaudella 2011–2012 T1EHL-liigassa Belle Tiren C-juniorijoukkueen kapteenina, jonka jälkeen Erie Otters varasi Larkinin 184. pelaajana OHL:n varaustilaisuudessa 2012. Hän ei kuitenkaan koskaan siirtynyt CHL:ään, jotta Larkin voisi pelata Yhdysvaltain yliopistosarjoissa. Vuodet 2012–2014 hän pelasi Yhdysvaltain maajoukkueen kehitysohjelman mukana mm. USHL-junioriliigaa. Vitjaz Podolsk varasi Larkinin 132. pelaajana KHL:n varaustilaisuudessa 2013. Kaudella 2013–2014 hän pelasi CCM/USA Hockey All-American Prospects Gamessa.

Detroit Red Wings varasi Larkinin ensimmäisellä kierroksella 15. pelaajana NHL:n varaustilaisuudessa 2014. Kaudeksi 2014–2015 hän siirtyi Michiganin yliopistojoukkueeseen. Larkin oli tehoilla 15+32=47 joukkueen paras syöttäjä Zach Hymanin kanssa ja toiseksi paras pistemies hänen jälkeensä. He muodostivat koko B1G:n pistepörssin kärkikaksikon. Larkin valittiin kauden päätteeksi sarjan ensimmäiseen tähdistökentälliseen, vuoden tulokkaaksi ja tulokkaiden tähdistökentälliseen. 24. helmikuuta 2015 hänet valittiin B1G:n viikon pelaajaksi. 

#### Ammattilaisura

Yliopistokauden 2014–2015 jälkeen, toukokuussa 2015 Larkin teki MM-kilpailuista palattuaan kolmivuotisen tulokassopimuksen Red Wingsin kanssa ja liittyi amatööritry-out -sopimuksella loppukevääksi AHL-joukkue Grand Rapids Griffinsin vahvuuteen. Hän pelasi siellä kuusi playoff-ottelua tehopistein 3+2=5.

Syksyn 2015 harjoitusleirin päätteeksi Larkin otti paikan Detroit Red Wingsin NHL-kokoonpanosta. Hänen näytönpaikkaansa suuremmassa roolissa mahdollisti mm. Pavel Datsjukin loukkaantuminen. Larkin teki näin ollen NHL-debyyttinsä kauden 2015–2016 avauskierroksella 9. lokakuuta 2015 Toronto Maple Leafsia vastaan. Hän pelasi Red Wingsin ykkösketjussa ja sai ottelussa jääaikaa 13.42 minuuttia. Larkin teki ottelussa myös NHL-uransa avausmaalin tasavajaalla ja myös syötti Justin Abdelkaderin tekemän maalin. Hänet valittiin ottelun kakkostähdeksi. Larkinista tuli Red Wingsin seurahistorian ensimmäinen alle 20-vuotias pelaaja 25 vuoteen, joka on pelannut joukkueen kauden avauskokoonpanossa. Tätä ennen samaan ylsi Mike Sillinger kaudella 1990–1991. Larkinista tuli myös Red Wingsin ensimmäinen maalin tehnyt alle 20-vuotias pelaaja sitten Steve Yzermanin, joka ylsi edellisen kerran samaan kaudella 1983–1984.

21. marraskuuta 2015 vieraissa St. Louis Bluesia vastaan Larkin onnistui rikkomaan Yzermanin tekemän Red Wingsin seurakohtaisen ennätyksen tulokkaiden tekemissä maaleissa peräkkäisissä otteluissa, kun hän onnistui maalinteossa neljässä ottelussa peräkkäin. Larkin valittiin NHL:n marraskuun 2015 kuukauden tulokaspelaajaksi. Hänet valittiin myös NHL:n tähdistöotteluun ensimmäisenä Red Wings-tulokkaana Steve Yzermanin (1984) jälkeen. Tähdistöottelun taitokilpailuissa Larkin luisteli NHL:n historian nopeimman kierroksen 13,172 sekunnillaan ja rikkoi Mike Gartnerin tekemän ennätyksen (13,386 sekuntia) vuodelta 1996. Larkin teki tulokaskautensa aikana runkosarjassa 80 ottelussa tehot 23+22=45, joilla hän oli Red Wingsin paras maalintekijä ja jakoi joukkueen sisäisen pistepörssin kolmannen sijan Tomáš Tatarin kanssa. Larkin voitti myös Red Wingsin sisäisen tehotilaston lukemalla +11. Kevään 2016 pudotuspeleissä hän teki viidessä ottelussa yhden maalin.

Larkin on edustanut Red Wingsiä koko ammattilaisuransa ajan ja on seurahistorian ensimmäinen Detroitin suurkaupunkialueelta kotoisin oleva joukkueen kapteeni.

Maaliskuussa 2023 Larkin teki Red Wingsin kanssa kahdeksanvuotisen ja yhteensä 69,6 miljoonan dollarin arvoisen jatkosopimuksen.

### Maajoukkueura

Larkin on edustanut Yhdysvaltoja kerran World Cupissa ja neljästi MM-kilpailuissa. Hänellä on MM-pronssia 2015 ja 2018. Vuoden 2016 MM-turnauksessa hän oli joukkueensa paras syöttäjä ja jakoi sisäisen pistepörssin voiton Auston Matthewsin kanssa tehoilla 2+7=9. Larkin palkittiin Kanadaa vastaan pelatun välieräottelun jälkeen Yhdysvaltain joukkueesta ottelun parhaana pelaajana.

Larkin pelasi myös alle 20-vuotiaiden MM-kilpailuissa vuonna 2015, jolloin hän oli tehoilla 5+2=7 Yhdysvaltain paras pistemies ja jakoi turnauksen maalipörssin voiton kolmen muun pelaajan kanssa. Larkin jakoi myös joukkueensa sisäisen tehotilaston voiton Hudson Faschingin kanssa lukemalla +7. Hänet valittiin Yhdysvaltain top-3-pelaajaksi.

Larkin pelasi myös alle 18-vuotiaiden MM-kilpailuissa vuonna 2014, jolloin hän toimi Yhdysvaltain varakapteenina ja voitti maailmanmestaruuden. Larkin pelasi myös World U-17 Hockey Challengessa vuonna 2013, jolloin hän voitti pronssia.

2. maaliskuuta 2016, Stan Bowman ja Peter Chiarelli valitsivat Larkinin ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin.

> »Edustan täällä nyt Pohjois-Amerikkaa. Haluamme ainoastaan voittaa. Jos sen takia täytyy lyödä myös Yhdysvallat, niin sehän olisi aika siistiä. Jos tekisin välierässä tai finaalissa voittomaalin USA:ta vastaan, ainakin kaikki kanadalaiset tykkäisivät siitä varmasti.»   
> (Dylan Larkinin vastaus, kun Yleisradion urheilutoimittaja kysyi häneltä, miltä tuntuisi pelata Yhdysvaltain maajoukkuetta vastaan.)
> 
>

Muuta
-----

Larkinin isoveli Colin pelaa UMass Bostonin yliopistojoukkueessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | US NTDP | USHL | 37 | 7 | 7 | 14 | 40 | – | – | – | – | – |
| 2013–2014 | US NTDP | USHL | 26 | 17 | 9 | 26 | 24 | – | – | – | – | – |  |  |  |  |  |  | U18 | 6 | 2 | 2 | 4 | 2 |
| 2014–2015 | Univ. of Michigan | NCAA | 35 | 15 | 32 | 47 | 38 | – | – | – | – | – | Ykköstähdistö |  |  |  |  |  | JMM | 5 | 5 | 2 | 7 | 4 |
|  | Grand Rapids Griffins | AHL | – | – | – | – | – | 6 | 3 | 2 | 5 | 6 |  |  |  |  |  |  | MM | 10 | 0 | 1 | 1 | 6 |
| 2015–2016 | Detroit Red Wings | NHL | 80 | 23 | 22 | 45 | 34 | 5 | 1 | 0 | 1 | 18 |  |  |  |  |  |  | MM | 10 | 2 | 7 | 9 | 8 |
| 2016–2017 | Detroit Red Wings | NHL | 80 | 17 | 15 | 32 | 37 | – | – | – | – | – |  |  |  |  |  |  | WCup | 2 | 0 | 1 | 1 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 2 | 8 | 10 | 6 |
| 2017–2018 | Detroit Red Wings | NHL | 82 | 16 | 47 | 63 | 61 | – | – | – | – | – |  |  |  |  |  |  | MM | 10 | 3 | 6 | 9 | 8 |
| 2018–2019 | Detroit Red Wings | NHL | 76 | 32 | 41 | 73 | 75 | – | – | – | – | – |  |  |  |  |  |  | MM | 7 | 3 | 2 | 5 | 4 |
| 2019–2020 | Detroit Red Wings | NHL | 71 | 19 | 34 | 53 | 39 | – | – | – | – | – |
| 2020–2021 | Detroit Red Wings | NHL | 44 | 9 | 14 | 23 | 34 | – | – | – | – | – |
| 2021–2022 | Detroit Red Wings | NHL | 71 | 31 | 38 | 69 | 47 | – | – | – | – | – |
| 2022–2023 | Detroit Red Wings | NHL | 80 | 32 | 47 | 79 | 45 | – | – | – | – | – |
| 8 kautta | yhteensä | NHL | 584 | 179 | 258 | 437 | 372 | 5 | 1 | 0 | 1 | 18 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Dylan Larkin**.
* Dylan Larkin The Internet Hockey Databasessa (englanniksi)
* Dylan Larkin *Elite Prospects*. Everysport Media Group AB.  (englanniksi)

### Viitteet

1. 1 2  Niyo, John: Niyo: Larkin’s big step up is smooth skating  10.10.2015. Detroit:  The Detroit News. Viitattu 25.1.2016. (englanniksi)
2. 1 2 3 4 5 6 7  Dylan Larkin *Elite Prospects*. Everysport Media Group AB.  (englanniksi)
3. 1 2  Kautto, Maija: Tulokas rikkoi 20 vuotta vanhan nopeusennätyksen *yle.fi*.  31.1.2016. Yleisradio Oy. Viitattu 2.2.2016.
4. 1 2  Dylan Larkin The Internet Hockey Databasessa (englanniksi)
5. ↑  Kujawa, Kyle: Larkin, Red Wings agree to terms  21.5.2015. DETROIT:  Detroit Red Wings. Viitattu 25.1.2016. (englanniksi)
6. ↑  Salo, Elmeri: Kauden kovimmat tulokkaat – kesällä toinen, kauden päätteeksi ensimmäinen *Jatkoaika.com*.  7.10.2015. Jatkoaika r.y. Viitattu 25.1.2016.
7. ↑  Boxscore – NHL.com *NHL.com*.  9.10.2015. National Hockey League. Viitattu 25.1.2016. (englanniksi)
8. ↑  Sipple, George: Larkin's goal streak equals Yzerman; Ferraro on waivers  22.11.2015. ST. LOUIS:  Detroit Free Press. Viitattu 25.1.2016. (englanniksi)
9. ↑  Roose, Bill: League names Larkin rookie of the month  1.12.2015. DETROIT:  Detroit Red Wings. Viitattu 25.1.2016. (englanniksi)
10. ↑  Silén, Juuso: NHL:n kuukauden tähdet valittu – Dylan Larkin marraskuun tulokas  7.10.2015. Jääkiekkoexpertti.  Arkistoitu 30.1.2016. Viitattu 25.1.2016.
11. ↑  Wakiji, Dana: Larkin lone Wings' All-Star  6.1.2016. TAYLOR, Mich.:  Detroit Red Wings. Viitattu 25.1.2016. (englanniksi)
12. ↑  Seppä, Lassi: Dylan Larkinista ensimmäinen detroitilainen kapteeni Red Wingsin historiassa *Jatkoaika.com*.  14.1.2021. Viitattu 14.1.2021.
13. ↑
14. ↑  BEST PLAYER OF THE GAME SELECTED BY THE TEAM (pdf)  22.5.2016. IIHF.  Arkistoitu 10.6.2016. Viitattu 10.6.2016. (englanniksi)
15. ↑  Roarke, Shawn: McDavid, Eichel highlight Team North America *nhl.com*.  2.3.2015. National Hockey League.  "... Johnny Gaudreau, Calgary Flames, F **Dylan Larkin, Detroit Red Wings, F** Nathan MacKinnon, Colorado Avalanche, F..." Viitattu 7.5.2016. (englanniksi)
16. ↑  "Oma koira puri" – Muistatko, kun Matti Hagman kuritti Leijonia? *yle.fi*.  18.9.2016. Yleisradio Oy.  "Yle Urheilu kysyi Torontossa nuorilta tähdiltä, millaista on pelata mahdollisesti omaa synnyimaata vastaan." Viitattu 20.9.2016.